eikemusling
Store norske leksikon,Biologi,Soppriket,Stilksporesopper,Hymeniesopper,Ekte hymeniesopper,Poresoppordenen,Fomitopsidaceae,Daedalea
Eikemusling (Daedalea quercina) er en hylleformet flat sopp som vokser kun vokser på eik. Den er lett å kjenne igjen på de tykkveggete til dels labyrintiske lamellene, den gjennomgående brune fargen og ved at den bare vokser på eik.
Beskrivelse Fruktlegemet (selve soppen) er flerårig og trehardt, bredt hylleformet til halvsirkelformet. Hatten er flat. Den har et skrått porelag slik at soppen i tverrsnitt blir likesidet trekantet. Den blir 3‑12 cm bred, 4‑15 cm lang og opptil 6 cm tykk ved basis.Hatten er ujevnt bølget, flat og brun. Den er først fint fløyelsaktig behåret, snart helt glatt. Hattkjøttet er oker til blekt brun, opptil 1,5 cm tykk. Porelag blir opptil 6 cm tykt innerst, lyst brunt, porer tykkveggete labyrintiske og uregelmessig lamellaktig, 0,5 til 2 mm brede.VoksestedDen vokser enkeltvis eller få eksemplarer sammen. Vokser alltid på død eik og eikestubber med brunråte. Utbredelse Arten følger eika i hele sitt utbredelsesområde fra Akershus og rundt kysten til Sogn og Fjordane. I Middelhavslandene gror den også på andre vertstrær, særlig ekte kastanje (Castanea). Følger eikeslekten over alt i verden. Systematikk Nivå Norsk navn Vitenskapelig navn     Rike Sopp Fungi   Rekke Stilksporesopper Basidiomycota   Underrekke Hymeniesopper Agaricomycotina   Klasse  Agaricomycetes   Orden  Polyporales   Familie  Fomitopsidaceae   Slekt  Daedalea   Art Eikemusling D. quercina Les mer i Store norske leksikon kjuke eik